CELEX: 32016D1206
Language: sl
Date: 2016-07-18 00:00:00
Title: Izvedbeni sklep Sveta (EU) 2016/1206 z dne 18. julija 2016 o spremembi Izvedbenega sklepa 2013/676/EU o dovoljenju Romuniji, da še naprej uporablja posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednost

23.7.2016   
            
            
               SL
            
            
               Uradni list Evropske unije
            
            
               L 198/47
            
         IZVEDBENI SKLEP SVETA (EU) 2016/1206
   z dne 18. julija 2016
   o spremembi Izvedbenega sklepa 2013/676/EU o dovoljenju Romuniji, da še naprej uporablja posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednost
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Člen 193 Direktive 2006/112/ES določa, da je davčni zavezanec, ki dobavlja blago ali storitve, po splošnem pravilu zavezan k plačilu davka na dodano vrednost (DDV) davčnim organom.
            
         
               (2)
            
            
               Izvedbeni sklep Sveta 2010/583/EU (2) in nato Izvedbeni sklep Sveta 2013/676/EU (3) sta Romuniji dovolila uporabo ukrepa odstopanja, da v primeru dobave lesnih proizvodov s strani davčnih zavezancev določi prejemnika kot osebo, ki je zavezana k plačilu DDV.
            
         
               (3)
            
            
               V dopisu, ki ga je Komisija evidentirala 9. februarja 2016, je Romunija zahtevala dovoljenje za nadaljnjo uporabo ukrepa po 31. decembru 2016.
            
         
               (4)
            
            
               Komisija je druge države članice o zahtevi Romunije obvestila z dopisom z dne 23. marca 2016. Komisija je v dopisu z dne 29. marca 2016 Romunijo obvestila, da ima vse informacije, ki jih potrebuje za presojo zahteve.
            
         
               (5)
            
            
               Pred dovoljenjem za uporabo obrnjene davčne obveznosti za dobavo lesnih proizvodov je imela Romunija težave na trgu lesa zaradi narave navedenega trga in poslovanja. V skladu s poročilom Romunije, predloženim skupaj z zahtevo za podaljšanje veljavnosti ukrepa, je imela določitev prejemnika kot osebe, ki je zavezana k plačilu DDV, učinek preprečevanja davčne utaje in izogibanja plačilu davkov v tem sektorju ter zato ostaja upravičena.
            
         
               (6)
            
            
               Ukrep je sorazmeren zastavljenim ciljem, ker ni namenjen splošni uporabi, ampak samo za zelo specifične postopke v sektorju, ki povzroča resne težave v zvezi z izogibanjem davkom in davčnimi utajami.
            
         
               (7)
            
            
               Po mnenju Komisije ukrep ne bi smel negativno vplivati na preprečevanje goljufij na maloprodajni ravni, v drugih sektorjih ali drugih državah članicah.
            
         
               (8)
            
            
               Dovolitev te izjeme bi morala biti časovno omejena, in sicer do 31. decembra 2019.
            
         
               (9)
            
            
               Kadar Romunija meni, da je potrebno nadaljnje podaljšanje po letu 2019, bi morala Komisiji predložiti poročilo skupaj z zahtevo za podaljšanje najpozneje do 1. aprila 2019.
            
         
               (10)
            
            
               Ukrep nima negativnega učinka na lastna sredstva Unije iz DDV.
            
         
               (11)
            
            
               Izvedbeni sklep 2013/676/EU bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Izvedbeni sklep 2013/676/EU se spremeni:
   
               1.
            
            
               v členu 1 se datum „31. decembra 2016“ nadomesti z datumom „31. decembra 2019“;
            
         
               2.
            
            
               v členu 3 se datum „1. aprila 2016“ nadomesti z datumom „1. aprila 2019“.
            
         Člen 2
   Ta sklep je naslovljen na Romunijo.
   
      V Bruslju, 18. julija 2016
      
         
            Za Svet
         
         
            Predsednica
         
         G. MATEČNÁ
      
   
   
      (1)  UL L 347, 11.12.2006, str. 1.
   
      (2)  Izvedbeni sklep Sveta 2010/583/EU z dne 27. septembra 2010 o dovolitvi Romuniji, da uvede posebni ukrep izjeme od člena 193 Direktive 2006/112/ES o skupnem sistemu davka na dodano vrednost (UL L 256, 30.9.2010, str. 27).
   
      (3)  Izvedbeni sklep Sveta 2013/676/EU z dne 15. novembra 2013 o dovoljenju Romuniji, da še naprej uporablja posebni ukrep z odstopanjem od člena 193 Direktive 2006/112/ES o skupnem sistemu davka na dodano vrednost (UL L 316, 27.11.2013, str. 31).